OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA:602-03/21-01/10

URBROJ:238-30-01-21-02

U Poljanici Bistranskoj, 31. prosinca 2021. godine

ZAPISNIK 7. SJEDNICE ŠKOLSKOG ODBORA

održane 23. prosinca 2021. godine u zbornici OŠ Bistra

Prisutni: Ljiljana Popovački Račić, Sandra Škrlin, Antonija Matić, Natalija Dubravec

Odsutni: Dražen Blažeković-opravdao izostanak, Božidar Glas-opravdao izostanak, Josipa Meštović Špoljar-opravdala izostanak (bolest)

Ostali prisutni: Barbara Knezić- voditelj računovodstva i Vjekoslava Špoljar Kurek-tajnica Škole i zapisničar

Sjednica je počela u 18 sati i 15 minuta.

Predsjednica Školskog odbora pozdravila je sve prisutne, te predložila sljedeći:

D n e v n i r e d

Verifikacija zapisnika s prošle sjednice

1. Usvajanje dnevnog reda

2. Donošenje odluke po natječaju za radno mjesto:

- učitelj/ica matematike – 1 izvršitelj/ica, neodređeno, nepuno radno vrijeme (20 sati tjedno)

3. Usvajanje Financijskog plana za 2022. godinu s projekcijama plana za 2023. i 2024. godinu te usvajanje Plana nabave za 2022. godinu

4. Razno

Predsjednica Školskog odbora na glasanje daje zapisnik sa 6. sjednice.

**Zapisnik 6. sjednice jednoglasno je prihvaćen.**

Ad.1.

**Predloženi dnevni red jednoglasno je prihvaćen.**

Ad.2.

Predsjednica Školskog odbora gospođa Ljiljana Popovački Račić obavijestila je članove Školskog odobora, kako je ravnatelj zbog smrtnog slučaja u obitelji spriječen nazočiti na ovoj sjednice. Predsjednica Školskog odbora pročitala je ravnateljev prijedlog o zapošljavanju na radno mjestu učitelja matematike, na neodređeno, nepuno vrijeme.

Slijedom pročitanog na raspisani natječaj za učitelja matematike, na neodređeno, nepuno radno vrijeme (20 sati tjedno), prijavila se gospođa Mirjana Matulić, koja je bila i zaposlena na navedenom radnom mjestu ugovorom o radu do 60 dana. Nije bilo drugih prijavljenih kandidata. Gospođa Matulić ne zadovoljava uvjet stručnosti iz raspisanog natječaja.

Ravnateljev je prijedlog da se na radno mjesto učitelja matematike zaposli Mirjana Matulić, na određeno, nepuno radno vrijeme, a najdulje do 5 mjeseci sukladno članku 107. stavku 12. Zakona o odgoju i obrazovanju u osnovnoj i srednjoj školi.

**Školski odbor dao je jednoglasnu suglasnost na ravnateljev prijedlog da se na radno mjesto učitelja matematike zaposli Mirjana Matulić, na određeno, nepuno radno vrijeme, a najdulje do 5 mjeseci sukladno članku 107. stavku 12. Zakona o odgoju i obrazovanju u osnovnoj i srednjoj školi.**

Ad.3**.**

Voditeljica računovodstva Barbara Knezić obrazložila je Financijski plan za 2022. godinu, navodeći da ima puno zajedničkih stavaka kao što je izneseno na prošloj sjednici Školskog odbora, kada se odlučivalo o Rebalansu financijskog plana. Nadalje, gospođa Knezić navodi kako je projekcija na 2023. i 2024. jednaka 2022. godini. Novinu predstavlja planiranje izgradnje nove školske športske dvorane, za koju su planirana sredstva u 2022. za izradu projektne dokumentacije, te u 2023. i 2024. za izgradnju sportske dvorane.

**Financijski plan za 2022. godinu s projekcijama na 2023. i 2024. godinu je jednoglasno usvojen.**

Sukladno Pravilniku o planu nabave, registru ugovora, prethodnom savjetovanju i analizi tržišta Plan nabave donosi čelnik ustanove, u slučaju školske ustanove ravnatelj Škole, stoga je gospođa Knezić ukratko obavijestila o stavkama Plana nabave za 2022. godinu. Navedeni Plan nabave, biti će objavljen na web stranicama OŠ Bistra.

Ad.4.

Predsjednica Školskog odbora gospođa Ljiljana Popovački Račić pročitala je očitovanje ravnatelja o pitanju gospođe Dubravec postavljenom na prošloj sjednici. Ravnatelj je napisao kako je obavijesti o dobrovoljnom cijepljenu sa suglasnostima roditeljima, podijelila školska liječnica.

Obzirom da pitanja i prijedloga nije bilo predsjednica Školskog odbora svim članovima i njihovim obiteljima zaželjela je sretan i blagoslovljen Božić.

Sjednica je završila u 18 sati i 30 minuta.

Zapisničarka: Predsjednica Školskog odbora:   
Vjekoslava Špoljar Kurek, v.r. Ljiljana Popovački Račić